Projekts

**Ministru kabineta noteikumu projekta "Grozījumi Ministru kabineta 2016.gada 30.augusta noteikumos Nr.587 "Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.2.pasākuma "Nacionālas nozīmes attīstības centru integrēšana TEN-T tīklā" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2016.gada 30.augusta noteikumos Nr.587 "Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.2.pasākuma "Nacionālas nozīmes attīstības centru integrēšana TEN-T tīklā" īstenošanas noteikumi" izstrādāts atbilstoši Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 6.1.4.specifiskā atbalsta mērķa “Pilsētu infrastruktūras sasaiste ar TEN-T tīklu” ietvaros tiek īstenots 6.1.4.1.pasākums “Rīgas ostas un Rīgas pilsētas integrēšana TEN-T tīklā” (turpmāk – 6.1.4.1.pasākums) un 6.1.4.2.pasākums "Nacionālas nozīmes attīstības centru integrēšana TEN-T tīklā" (turpmāk – 6.1.4.2.pasākums).6.1.4.1.pasākuma ietvaros finansējuma saņēmējs - Rīgas dome (turpmāk – RD) 2016.gada 1.novembra vēstulē Nr.2-16/RD-16-2482nd informēja Satiksmes ministriju kā Eiropas Savienības fondu 2014.- 2020.gada plānošanas perioda atbildīgo iestādi un Centrālo finanšu un līguma aģentūru kā Eiropas Savienības fondu 2014.- 2020.gada plānošanas perioda sadarbības iestādi, ka, ņemot vērā Rīgas pilsētas pašvaldības finanšu iespējas, ierosināto projektu “Rīgas Ziemeļu transporta koridora 1.posms” nav iespējams ieviest Eiropas Savienības struktūrfondu un Kohēzijas fonda 2014.-2020.gada plānošanas perioda ietvaros sakarā ar būtisko izmaksu pieaugumu (provizoriskās aktuālās projekta ieviešanas izmaksas sasniedz 279 miljonus *euro*) un ierobežotajiem pašvaldības aizņēmumu limitiem. Ņemot vērā minēto, Koalīcijas partneru darba grupas par Eiropas Savienības struktūrfondu un Kohēzijas fonda jautājumiem (turpmāk – KDG) 2017.gada 13.janvāra sēdē Satiksmes ministrijai tika uzdots uzdevums līdz 2017.gada 15.februārim sagatavot priekšlikumu 6.1.4.1.pasākuma finansējuma tālākajam izlietojumam. Vienlaikus KDG 2.marta sēdē, izskatot priekšlikumu 6.1.4.1.pasākuma finansējuma tālākajam izlietojumam, Satiksmes ministram tika uzdots organizēt darba grupu un izvērtēt variantus 6.1.4.1.pasākuma finansējuma sadalei, balstoties uz sadarbībā ar Finanšu ministriju izstrādātiem iepriekš noteiktiem kritērijiem.Izpildot KDG 2017.gada 2.marta sēdē doto uzdevumu, par ar Finanšu ministriju saskaņotajiem kritērijiem atbilstošiem projektiem atzīstami un attiecīgi atbalstam virzāmi Jelgavas pilsētas pašvaldības projekts “Loka maģistrāles pārbūve posmā no Aviācijas ielas līdz Kalnciema ceļam Jelgavā” un Jēkabpils pilsētas pašvaldības projekts “Zīlānu ielas posma no Rīgas ielas līdz Ventas ielai un pārvada Neretas ielā, šķērsojot Kļavu ielu, atjaunošana, nodrošinot Jēkabpils pilsētas transporta infrastruktūras integrāciju TEN-T tīklā” (turpmāk – projekti) 6.1.4.2.pasākuma ietvaros, kā arī projekti, kas tiks īstenoti 6.1.4.1.pasākuma un 6.1.1.specifiskā atbalsta mērķa „Palielināt lielo ostu drošības līmeni un uzlabot transporta tīkla mobilitāti” (turpmāk -6.1.1.specifiskais atbalsta mērķis) ietvaros.Izvēlētie projekti rada papildu intervenci rādītāja - izbūvēto, rekonstruēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T tīklu - sasniegšanā 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" ietvaros. Vienlaikus vēršam uzmanību, ka aicinājums sagatavot projektu priekšlikumus, tika nosūtīs visiem projektu īstenotājiem specifiskā atbalsta mērķs ietvaros.Ievērojot minēto, 6.1.4.1.pasākuma ietvaros plānotais Kohēzijas fonda finansējums  22 413 304 *euro* apmēra pārdalāms 6.1.4.2.pasākumam attiecīgi 7 213 304 *euro* un 6.1.1.specifiskā atbalsta mērķim attiecīgi 15 200 000 *euro* apmērā. Līdz ar to, nepieciešams veikt attiecīgus grozījumus MK noteikumo Nr.587, lai precizētu pasākumam plānoto un pieejamo Kohēzijas fonda finansējuma apmēru un maksimāli pieejamo Kohēzijas fonda finansējums projekta iesniedzējiem – Jelgavas pilsētas pašvaldībai un Jēkabpils pilsētas pašvaldībai.Ņemot vērā minēto MK noteikumu projekts paredz:1.noteikt, ka 6.1.4.2.pasākumam plānotais kopējais attiecināmais finansējums ir ne mazāks kā 52 843 452 *euro*, tai skaitā Kohēzijas fonda finansējums - nepārsniedz 44 916 932 *euro* un projekta iesniedzēja finansējums (pašvaldības finansējums un valsts budžeta dotācija pašvaldībai) - ne mazāks kā 7 926 520 *euro* (MK noteikumu projekta 3.punkts);2.noteikt, ka 6.1.4.2.pasākuma ietvaros:2.1.iznākuma rādītājs – līdz 2023. gada 31. decembrim 5.96 km izbūvēto, rekonstruēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T tīklu (MK noteikumu projekta 1.punkts);2.2. finanšu rādītājs – līdz 2018. gada 31. decembrim sertificēti izdevumi vismaz 6 554 145 *euro* apmērā. (MK noteikumu projekta 2.punkts);3.precizēt 6.1.4.2.pasākuma ietvaros plānotajam Kohēzijas finansējumam projekta līmenī piemērojamo snieguma rezervi – 6,19% apmērā, kas kopā visiem projektiem ir 2 778 862 *euro*.Ņemot vērā minēto, MK noteikumu projekta 4.punkts paredz ka 6.1.4.2.pasākumam pieejamais kopējais attiecināmais finansējums līdz 2018.gada 31.decembrim, lai slēgtu vienošanās, ir ne mazāks kā 49 574 202 *euro*, tai skaitā Kohēzijas fonda finansējums, nepārsniedzot 42 138 070 *euro,* un nacionālais finansējums (pašvaldību finansējums un valsts budžeta dotācija pašvaldībām) – ne mazāks kā 7 436 132 *euro.* Savukārt MK noteikumu projekta 5.punkts nosaka līdz 2018.gada 31.decembrim pieejamo maksimālo Kohēzijas fonda finansējums Jelgavas pilsētas pašavaldībai un Jēkabpils piplsētas pašvaldībai.6.1.4.2.pasākuma ietvaros Jēkabpils pilsētas pašvaldība īstenos projektu “Jēkabpils pilsētas infrastruktūras sasaite ar TEN-T tīklu”. Projektā, papildus sākotnēji plānotajam aktivitātēm, proti Dolomīta ielas (turpmāk tiks saukta Brīvības iela, šobrīd notiek darbs pie ielas nosaukuma maiņas uz Brīvības ielu) un Brīvības ielas posmu no R.Blaumaņa ielas līdz Brīvības ielas krustojumam ar Dolomīta ielu (turpmāk tiks saukta par Brīvības ielu, šobrīd notiek darbs pie ielas nosaukuma maiņas uz Brīvības ielu) pārbūvei, ievērojot papildu piešķirto finansējumu, tiks veikta Zīlānu ielas posma no Rīgas ielas līdz Ventas ielai pārbūve un pārvada Neretas ielā pār Kļavu ielu atjaunošana. Pārbūvējamā ielas savienos autoceļu P75 ar Neretas ielu un tālāk ar autoceļu P76, Daugavas šķērsojumiem un autoceļiem A6 un A12, izslēdzot nepieciešamību kravu transportam iebraukt pilsētā. Projekta ietvaros sasniedzamais iznākuma rādītājs: izbūvēto, pārbūvēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T tīklu - ~3,65 km.Projekta plānoto attiecināmo izmaksu kopsumma 6 309 769 *euro* (2017.gadā 31 978 *euro*, 2018.gadā 3 165 861 *euro*, 2019.gadā 3 111 930 *euro*), t.sk., pieejamais Kohēzijas fonda finansējums 5 031 495 *euro* (2017.gadā 25 500 *euro*, 2018.gadā 2 524 500 *euro*, 2019.gadā 2 481 495 *euro*), pašvaldības finansējums 1 056 296 *euro* (2017.gadā 5 353 *euro*, 2018.gadā 529 986 *euro*, 2019.gadā  520 957 EUR*euro*un valsts budžeta dotācija 221 978 *euro* (2017.gadā 1 125 *euro*, 2018.gadā 111 375 *euro*, 2019.gadā 109 478 *euro*).6.1.4.2.pasākuma ietvaros Jelgavas pilsētas pašvaldība īstenos projektu “Loka maģistrāles pārbūve Jelgavā tās sasaistei ar TEN-T tīklu”**.** Projektā, papildus sākotnēji plānotajam aktivitētem, proti Loka maģistrāles pārbūvei posmā no Aviācijas ielas līdz Jelgavas pilsētas administratīvajai robežai, un ievērojot papildu piešķirto finansējumu, tiks nodrošināta Loka maģistrāles pārbūve posmā no Aviācijas ielas līdz Kalnciema ceļam, tādējādi pārbūvējot Loka maģistrāli visā tās posmā no Kalnciema ceļa līdz Jelgavas pilsētas administratīvajai robežai.Projekta mērķis ir novērst transporta infrastruktūras pārrāvumu – šauro vietu un radīt alternatīvu maršrutu TEN-T tīkla tranzīta un kravas transportam Jelgavas pilsētā.Projekta ietvaros sasniedzamais iznākuma rādītājs: izbūvēto, pārbūvēto vai modernizēto alternatīvo kravas ceļu, ielu un pārvadu kopējais garums sasaistei ar TEN-T tīklu - ~4,7 km.Projekta plānoto attiecināmo izmaksu kopsumma 15 054 054 *euro* (2017.gadā 984 304 *euro*, 2018.gadā 8 163 929 *euro*, 2019.gadā 5 905 821 *euro*), t.sk., pieejamais Kohēzijas fonda finansējums 12 004 303 *euro* (2017.gadā 784 897 *euro*, 2018.gadā 6 510 026 *euro*, 2018.gadā 4 709 380 *euro*), pašvaldības finansējums 2 520 149 *euro* (2017.gadā 164 779 *euro*, 2018.gadā 1 366 696 *euro*, 2019.gadā 988 674 *euro*) un valsts budžeta dotācija 529 602 *euro* (2017.gadā 34 628 *euro*, 2018.gadā 287 207 *euro*, 2019.gadā 207 767 *euro*).Sākotnējās ietekmes novērtējuma ziņojuma (anotācijas) pielikumā Nr.1 pievienots projektu īstenošanas laika grafiks. |
| 3. | Projekta izstrādē iesaistītās institūcijas | Satiksmes ministrija |
| 4. | Cita informācija | Pēc grozījumu MK noteikumos Nr.587 spēkā stāšanās būs nepieciešams veikt arī grozījumus projektu iesniegumu atlases nolikumā, ievērojot 6.1.4.2.pasākumam pieejamo finansējumu un sasniedzamos rādītājus. Ierosinātajiem grozījumiem MK noteikumos Nr.587 nav ietekmes uz iesniegtajiem projektu iesniegumiem |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Satiksmes dalībnieki |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (euro)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 11 491 147  | 19 279 553 | 9 081 165 | 2 040 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 11 491 147 | 19 279 553 | 9 081 165 | 2 040 000 |
| 1.2. valsts speciālais budžets | 0 |  |  |  |  |
| 1.3. pašvaldību budžets | 0 |  |  |  |  |
| 2. Budžeta izdevumi: | 0 | 18 748 607 | 29 501 139 | 12 413 803 | 2 400 000 |
| 2.1. valsts pamatbudžets | 0 | 11 987 282   | 20 131 819 | 9 481 054  | 2 094 000 |
| 2.2. valsts speciālais budžets | 0 |  |  |  |  |
| 2.3. pašvaldību budžets | 0 | 6 761 325  | 9 369 320 | 2 932 749 | 306 000 |
| 3. Finansiālā ietekme: | 0 | -7 257 460 | -10 221 586 | -3 332 638 | -360 000 |
| 3.1. valsts pamatbudžets | 0 | -496 135   | -852 266 | -399 889 | -54 000 |
| 3.2. speciālais budžets | 0 |  |  |  |  |
| 3.3. pašvaldību budžets | 0 | -6 761 325  | -9 369 320 | -2 932 749 | -306 000 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | 0 | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pasākumam  plānotais kopējais attiecināmais finansējums ir ne mazāks kā 52 843 452 *euro*,tai skaitā Kohēzijas fonda finansējums nepārsniedz 44 916 932 *euro* un nacionālais finansējums - ne mazāks kā 7 926 520 *euro*. Budžeta ieņēmumi ir Kohēzijas fonda daļa līdz 85 procentu apmērā no projektu publiskā finansējuma (attiecināmām izmaksām).Budžeta izdevumi ir projektu ieviešanai nepieciešamie līdzekļi.Projektus plānots īstenot līdz 2023.gada 31.decembrim.Prognozējot budžeta izdevumus un finansiālo ietekmi, tiek ņemts vērā, ka atbilstoši Ministru kabineta 2015.gada 27.janvāra noteikumiem Nr.42 „Noteikumi par kritērijiem un kārtību valsts budžeta dotācijas piešķiršanai pašvaldībām Eiropas Savienības struktūrfondu un Kohēzijas fonda 2014. – 2020.gada plānošanas periodā līdzfinansēto projektu īstenošanai” pašvaldības vai pašvaldību iestādes kā projektu iesniedzēji saņem valsts budžeta dotāciju. Valsts budžeta dotācijas apjoms tika aprēķināts ņemot vērā nacionālā publiskā finansējuma attiecināmo izmaksu minimālo apjomu- 15%. 2017.gadam kopējās izmaksas ir 18 748 607 *euro*, tajā skaitā Kohēzijas fonda finansējums 11 491 147 *euro*, bet nacionālais publiskais finansējums 7 257 460 *euro,* tajā skaitā pašvaldības finansējums 6 761 325 *euro* un valsts budžeta dotācija pašvaldībai 496 135 *euro.*2018.gadam kopējās izmaksas ir 29 501 139 *euro*, tajā skaitā Kohēzijas fonda finansējums 19 279 553 *euro*, bet nacionālais publiskais finansējums 10 221 586 *euro,* tajā skaitā pašvaldības finansējums 9 369 320 *euro* un valsts budžeta dotācija pašvaldībai 852 266 *euro.*2019.gadam kopējās izmaksas ir 12 413 803 *euro*, tajā skaitā Kohēzijas fonda finansējums 9 081 165 *euro*, bet nacionālais publiskais finansējums 3 332 638 *euro,* tajā skaitā pašvaldības finansējums 2 932 749 *euro* un valsts budžeta dotācija pašvaldībai 399 889 *euro.*2020.gadam kopējās izmaksas ir 2 400 000 *euro*, tajā skaitā Kohēzijas fonda finansējums 2 040 000 *euro*, bet nacionālais publiskais finansējums 360 000 *euro,* tajā skaitā pašvaldības finansējums 306 000 *euro* un valsts budžeta dotācija pašvaldībai 54 000 *euro.*2021.gadam kopējās izmaksas ir 289 653 *euro*, tajā skaitā Kohēzijas fonda finansējums 246 205 *euro*, bet nacionālais publiskais finansējums 43 448 *euro,* tajā skaitā pašvaldības finansējums 36 931 *euro* un valsts budžeta dotācija pašvaldībai 6 517 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finanšu ministrija pēc projektu apstiprināšanas 2017.gadā, pamatojoties uz Centrālās finanšu un līgumu aģentūras kā sadarbības iestādes sniegto informāciju, sagatavos pieprasījumu pārdalīt finansējumu no valsts budžeta 74.resora “Gadskārtējā valsts budžeta izpildes procesā pārdalāmais finansējums” valsts budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” atbilstoši plānotajam naudas plūsmām projekta īstenošanai, tajā skaitā avansa maksājumiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| Nepieciešamie saistītie tiesību aktu projekti | Nepieciešams veikt grozījumus Ministru kabineta 2016.gada 22.marta noteikumos Nr.173 “Darbības programmas "Izaugsme un nodarbinātība" 6.1.4. specifiskā atbalsta mērķa "Pilsētu infrastruktūras sasaiste ar TEN-T tīklu" 6.1.4.1. pasākuma "Rīgas ostas un Rīgas pilsētas integrēšana TEN-T tīklā" īstenošanas noteikumi” un Ministru kabineta 2016.gada 24.maija noteikumos Nr.319 “Darbības programmas "Izaugsme un nodarbinātība" 6.1.1.specifiskā atbalsta mērķa “Palielināt lielo ostu drošības līmeni un uzlabot transporta tīkla mobilitāti” īstenošanas noteikumi”” |
| Atbildīgā institūcija  | Satiksmes ministrija. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts tiks izsludināts Valsts sekretāru sanāksmē. Sabiedrības pārstāvji varēs līdzdarboties MK noteikumu projekta izstrādē, sniedzot atzinumu un viedokli par Valsts sekretāru sanāksmē izsludināto MK noteikumu projektu. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija kā atbildīgā iestāde, Centrālā finanšu un līgumu aģentūra kā sadarbības iestāde.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav.  |

*Anotācijas V sadaļa – projekts šo jomu neskar.*

Satiksmes ministrs U.Augulis

Vīza:

Valsts sekretārs K.Ozoliņš

22.05.2017. 15:00

2164

K.Keišs, 67028017

Kristaps.Keišs@sam.gov.lv